cyanic-selkie/wikianc huggingface dataset:
Mika Häkkinen
1992.
U ovoj sezoni Häkkinenov timski kolega bio je Johnny Herbert. Häkkinen je nastavio formu iz 1991. osvojivši bodove na 6 utrka, uz 2 četvrta mjesta u Francuskoj i Mađarskoj. U ukupnom poretku na kraju sezone bio je osmi, sa skoro 6 puta više bodova nego u prošloj sezoni.
1998.
mini|Häkkinen demonstrira svoj [[McLaren MP4/13, s kojim je 1998. postao svjetski prvak (revija Mercedesovih automobila u novembru 2008)]] Sezona 1998. označila je preokret u Häkkinenovoj karijeri. McLaren MP4/13 bio je prvi bolid koji je konstruirao Adrian Newey, aerodinamičar koji je bio zaslužan za konstruiranje najboljeg bolida dok je radio za Williams.
DTM (2005–2007)
Häkkinen je ostao i treću sezonu u Mercedesu. Iako je imao nekoliko pehova, ova sezona bila mu je najkonkurentnija. Redovno zauzimajući prvi startni red, odnio je 2 pobjede u Lausitzu i Mugellu, zauzevši na kraju sezone 8. mjesto u ukupnom poretku.
Lični život
Osim bolida, Häkkinen zna voziti i monocikl, što je pokazao i na pozornici.
NGC 4082
Najbliži NGC/IC objekti
Sljedeći spisak sadrži deset najbližih NGC/IC objekata.
NGC 7064
NGC 7064 (također poznat kao ESO 188-9, IRAS 21255-5259 i PGC 66836) je prečkasta spiralna galaksija koja je udaljena oko 37 miliona sg od Zemlje i nalazi se u sazviježđu Indijanac. Najveći prečnik je 3,80 (40 hiljada sg) a najmanji 0,7 uglovnih minuta (7 hiljada sg). Prvo otkriće je napravio John Frederick William Herschel 8. jula 1834. godine.
Kamenica (Drvar)
Historija
22. avgusta 1942 u Kamenici je formirana Treća krajiška proleterska udarna brigada.
Ta'la al Badru 'Alayna
Izvor
Prvi put se ova ilahija spominje kao pjesma koju su pjevali ensarije stanovnici Medine u znak dobrodošlice, kada su muhadžiri i Poslanik s.a.v.s. došli u Medinu, prilikom hidžre.
Edgar Wallace
mini|desno|Edgar Wallace Richard Horatio Edgar Wallace (London, 1. april 1875 – Hollywood, 10. februar 1932) bio je britanski pisac krimi knjiga.
Biografija
Wallace je najvjerovatnije rođen u Londonu. Rođen je kao sin glumaca Mary Jane Richards i T. H. Wallacea. Pošto je kao dijete dan nekom ribaru i njegovoj ženi na skrb, Wallace je imao teško djetinjstvo. Radio je kao dubokomorski ribar i pomoćnik radnicima, a sa 18 godina primljen je u vojsku. Nakon što je poslan u Južnoafričku Republiku 1896, počeo je pisati pjesme, poeme i članke za mnoge časopise. Ekskluzivni izvještaj koji je Daily Mailu omogućio da prije službenih informacija vijeti objavi kraj Burskog rata (1889–1902) zaslužio je Wallaceu posao kao novinar.
Musée d'Orsay
Historija
Godine 1970, dobijena je dozvola da se sruši stanica, ali je Jacques Duhamel, tadašnji ministar kulture, presudio protiv planova da se izgradi novi hotel na istom mjestu. Stanica je stavljena na dodatnu listu historijskih spomenika i na kraju je dospjela na glavnu listu 1978. Sugestija da se stanica pretvori u muzej došla je iz Uprave muzeja Francuske. Ideja je bila da se izgradi muzej koji će premostiti jaz između Louvre-a i Nacionalnog muzeja moderne umjetnosti u Georges Pompidou centru. Plan je prihvaćen od strane Georgesa Pompidoua a studija je napravljena 1974. a 1978. organizovan je natječaj za dizajn novog muzeja. ACT Arhitektura, tim od tri mlada arhitekta (Pierre Colboc, Renaud Bardon i Jean-Paul Philippon), dobili su ugovor koji je uključivao prostor od 20.000 kvadratnih metara na nove četiri etaže. Građevinske radove je izvodila kompanija Bouygues.
thumb|center|600px|Muzej Orsay, pogled sa desne obale rijeke [[Seine]]
Safet Isović
Biografija
Rođen je 20. oktobra 1936. u Bileći. Tokom drugog svjetskog rata napustio je Bileću kao izbjeglica sa svojim roditeljima. Od tada je bio nastanjen u Banjoj Luci gdje je pohađao osnovnu školu "Šesta pučka škola". Nakon završetka rata vratio se u Bileću gdje je upisao i maturirao gimnaziju, a potom upisao višu gimnaziju u Trebinju. Nakon šestog razreda preseljava u Slavonski Brod gdje je nastavio školovanje u gimnaziji "Zlatko Šnajder", bio je među najboljim đacima i završio veliku maturu 1955. godine. Iste godine je preselio u Sarajevo i počeo studirati na Pravnom fakultetu. U Sarajevu je, nakon doseljenja, proveo ostatak života. U društvu svojih prijatelja je često pjevao stare sevdalinke koje nikad nije snimio. Jedna od njih je "Na Ophodži prema Bakijama", a volio je pjevati i vranjanski sevdah.
NGC 7065
NGC 7065 (također poznat kao MCG -1-54-17 i PGC 66766) je prečkasta spiralna galaksija koja je udaljena oko 345 miliona sg od Zemlje i nalazi se u sazviježđu Vodolija. Najveći prečnik je 1,10 (111 hiljada sg) a najmanji 0,9 uglovnih minuta (90 hiljada sg). Prvo otkriće je napravio Albert Marth 3. augusta 1864. godine.
Michael Ballack
Rođen je 26. septembar 1976 u gradiću Görlitz, na krajnjem istoku Njemačke, u pokrajini Saksonija (nekada DDR). Visok je 1,89 m, težak 80 kg. Nije oženjen, ali živi sa djevojkom Simone Lambe sa kojom ima tri sina - Luis (2001), Emilio (2002) i Jordi (2005). Jedan je od Fifinih 100 najboljih živih igrača.
Nogometna karijera
Michael Ballack je sa sedam godina počeo trenirati u klubu BSG Motor Frtz Heckert iz Chemnitza, koji se tada zvao Karl-Marx-Stadt. Nakon tri godine, 1986, odlazi u FC Karl-Marx-Stadt (danas Chemnitzer FC), gdje će igrati do 1997, nakon čega odlazi u prvi veći tim - FC Kaiserslautern. 1999. prelazi u FC Bayer Leverkusen, gdje igra 79 utakmica i postiže 27 golova. Tu ostaje do 2002, kada na četiri godine prelazi u Bayern München, gdje će postati ne samo sportska, već i medijska zvijezda. U minhenskom klubu je odigrao ukupno 107 utakmica i postigao 44 gola. U sezoni 2006/2007 igra u Engleskoj, u klubu Chelsea F.C.
Amoebozoa
Mejoza
Budući da se Amoebozoa rano izdvojile od porodičnog stabla, ovi rezultati također ukazuju na mogućnostda se mejoza relativno rano pojavila u evoluciji eukariota.
Potkoljena Amoebozoa: Lobosa i Conosa
Tradicijski su sve ameboze s režnjevitim (loboznim) pseudopadijama grupirane u klasu Lobosea, smještene u druge ameboide u tipu Sarcodina ili Rhizopoda, ali to se smatralo neprirodnim skupinama. Strukturne i genetičke studije su identificirale Percolozoa i nekoliko arhameba kao nezavisne grupe. U filogenijama utemeljenim na rRNK njihovi su se predstavnici odvojeni od ostalih ameba i činilo se da se razilaze u blizini osnove eukariotske evolucije, kao i većina plijesni.
Međutim, revidirano stablo, prema Cavalier-Smithu i Chao-u u 1996 sugeriralo je da preostali lobozni oblici formiraju monofiletsku skupinu, s kojom su Archamoebae i Mycetozoa bile usko povezane, mada Percolozoa nisu. Nakon toga, oni su preporučili da koljeno Amoebozoa obuhvati i potkoljeno Lobosoa, uz novo potkoljeno Conosa, koje se sastoji od Archamoebae i Mycetozoa.
Mahabharata
1. knjiga: Knjiga o početku
Sinovi starijeg brata Dhrtaraštre žele naslijediti kraljevstvo po ocu koji vlada u gradu Hastinapuri na rijeci Gang. Suparnici su im sinovi mlađeg brata Pandua koji je prvi vladao Hastinapurom jer je Dhrtaraštra bio slijep, ali je prvi i umro. Panduove sinove pošalju u daleki dvor gdje su im bratići željeli podmetnuti požar, ali oni izbjegnu klopku. Neko vrijeme se kriju, a onda stiču na dvoru kralja susjednog plemena Panćala, Drupade, u gradu Kampilyi uz Gang, kraljevu kćer na takmičenju za ženu. Njom se, uz neobična objašnjenja, ženi sve petero braće. Pošto su tako stekli Drupadu za saveznika, Dhrtaraštra odlučuje podijeliti kraljevstvo Kurua između svojih stotinu sinova na čelu sa najstarijim, Duryodhanom, koji će ostati u Hastinapuri, i petorice Panduovih sinova na čelu s najstarijim, Yudhišthirom, koji će dobiti područje oko Yamune, nasuprot Hastinapuri na Gangu. Tu Panduovi sinovi izgrade prijestolnicu Indraprasthu. Pomaže im Krišna, bratić Pandava, sinova Panduovih, i Kaurava, sinova Dhrtaraštrinih. On je iz trećeg plemena Yadava ili Vršnija koje je kralj Magadhe Đarasamdha istjerao iz Mathure na Yamuni, nasuprot Kampilyi na Gangu, te su se preselili u Dvaraku na Kathiawaru. U četverouglu spomenutih prijestolnica postoje naslutlivi "geopolitički interesi". Jedan od Pandava, Arđuna, dobija i Krišninu sestru Subhadru za ženu.
4. knjiga: Knjiga o Virati
Trinaestu godinu Pandave provode s Draupadi prerušeni služeći kralja Matsya Viratu u njegovoj prijestolnici Upaplavyi. Na isteku godine zaduže kralja junaštvom kojim su mu spasili stada od susjednih Kurua i Trigarta. Time stiču novog saveznika, Viratina kći se udaje za Arđuninog sina od Subhadre Abhimunyua.
6. - 13. knjiga
Jedini od palih vojskovođa na životu je bio stari Bhišma i ležao je sve vrijeme na bojnom polju sav izboden Arđuninim strijelama jer je snagama svog značaja, životnih odricanja i duhovne discipline stekao vlast nad časom smrti i čekao vrijeme kada će Sunce krenuti put sjevera jer je ono povoljno za oslobođenje od svijeta. U 12. knjizi, Knjizi o smirenju, i 13. knjizi Knjizi o poukama, dolazi do njega pobjednik Yudhišthira sa velikim poštovanjem, očajan zbog krvave pobjede i pokolja rođaka, učitelja i prijatelja, te prima od mudrog samrtnika duge pouke o oslobođenju duše, ali i o vladanju i dužnostima kralja u svijetu. Napokon, Bhišma umire i vrše se pogrebni obredi za njega.
FK Partizan
Stadion JNA
Stadion Partizana je objekat sa najdužom sportskom tradicijom u Jugoslaviji. Nalazi se na mjestu koje je oduvijek bilo središte najvažnijih fudbalskih zbivanja u zemlji. Tu je prije Drugog svetskog rata bilo igralište i dom slavnog šampiona BSK-a - Beogradskog Sportskog Kluba.
Trenutni sastav
}
Mahabharata
Prijevodi Mahabharate
Vjerovatno su najpouzdaniji prijevodi van Buitenena i Kal'janova.
IC 828
Najbliži NGC/IC objekti
Sljedeći spisak sadrži deset najbližih NGC/IC objekata.
Međimurska županija
Geografija
Područje je najvećim dijelom aluvijalna ravnica između rijeka Mure i Drave. Obje rijeke poplavljaju i često mijenjaju tok. Zbog geoloških karakteristika i brojnih klizišta, Mura, koja izvire u Austriji, pomiče svoje riječno korito prema sjeveru. Izvor Drave je u Italiji. Osim podjele od drugih država, rijeka razdvaja Međimurje od druge administrativne oblasti, (Varaždinska županija) na jugu. Sredinom županije teče manja rijeka Trnava, koja sakuplja vodu iz mnogobrojnih potoka, njenih pritoka, i na kraju utiče u Muru nedaleko naselja Goričan. mini|lijevo|230px|Rijeka [[Trnava (Međimurje)|Trnava teče kroz Međimurje i utiče u Muru]]
Privreda
Većina industrijskih postrojenja nekada bila je bazirana na tekstilu i kompanijama kao što su Međimurska trikotaža osnovana od strane jevrejske porodice Graner, i Modeks iz Murskog Središća.
NGC 2658
NGC 2658 (također poznat kao ESO 432-SC4) je otvoreno zvjezdano jato i nalazi se u sazviježđu Kompas. Prvo otkriće je napravio James Dunlop 28. maja 1826. godine.
Međimurska županija
Kultura
U Čakovcu je aktivna Škola Animiranog Filma, (ŠAF), prisutna sa svojim animiranim filmovima na mnogobrojnim domaćim i svjetskim festivalima.
Znamenitosti
Prvi cjevovod u ovom dijelu Evrope sagrađen je između Murskog Središća i Selnice u 1901. Proizvodnja zemnog ulja u to doba bila je na godišnjem nivou manjem od oko 7000 tona.
Protagora
Protagora (grčki Πρωταγόρας 481-420. p. n. e.) rođen je oko 481. p. n. e. u Abderi u antičkoj Grčkoj. On je bio predsokratovski filozof a Platon ga je ubrojao među sofiste, u svom dijalogu istog imena u kojem ga naziva osnivačem profesionalnog sofizma ili učitalja "vrlina". Umro je oko 420. p. n. e. Protagora je bio poznat po učenju retorike i debate koji su bili neophodni u grčkom društvenom životu. Radi tih interesa, bio je fasciniran ortoepijom, ili tačnim korištenjem riječi. Razvio je logiku argumenata Za i Protiv i govorio je da za svaku tezu postoji i protuteza jer nema apsolutne istine. Poznat je po izreci: "Čovjek je mjerilo svih stvari; onih koje jesu da jesu, a onih koje nisu da nisu". Iako je bila poznata, ova izreka je prenošena bez nekog značenja. Opće mišljenje jeste da promoviše relativizam. Njegovo učenje je potaklo filozofe kao što je Platon da traže objektivno gledište moralnog ponašanja, a pojam subjektivnosti je bitan u modernoj filozofiji. Protagora je bio i poznati pobornik agnosticizma. U knjizi "O bogovima", napisao je, "Što se tiče bogova, ja nemam način da saznam da li oni postoje ili ne ili kakvi su, radi nepoznatosti subjekta, i kratkoće ljudskog života."
Imao je antropološko gledište.
Bernard-Henri Lévy
Usprkos svojim uzvišenim idealima, on je, sa svojom trećom suprugom, glumicom Arielle Dombasle redovni top model magazina Paris Match  noseći bijele raskopčane košulje zaštićenih maraka i odijela vrhunskih modnih kreatora. Levyeva reputacija narcisoidnosti već je legenda. U jednom članku je smišljena uzrečica o njemu: " Bog je mrtav ali moja kosa je perfektna ". Jedanput je rekao da ga je otkrivanje jedne nove nijanse lijevog sivila dovelo u ekstazu. Redovita je žrtva lansiranja torti, što otkriva Levyja kao jednog taštog dandyja. Godine 1997g. Levy je upravljao Arielleom Dobasle u svom prvm dugometražnom filmu, Dan i noć, ona nasuprot Allenu Delonu koji je igrao ulogu jednog pisca jasno građenu na liku Levyja osobno.
Blekinge
Geografija
Blekinge je u sastavu kantona Blekinge. Pokrajina ima površinu od 2.941 km2 i 150.325 stanovnika. Gustoća naseljenosti je 51,1 stanovnika po kvadratnom kilometru. Najveći grad i glavni grad pokrajine je Karlskrona, a najveće jezero je Halen na zapadu pokrajine u blizini Olofströma. Veliki dio jezera je ujedno i dio prirodnog rezervata (šv. Halens naturreservat)
Gorgija
427. godine p. n. e. bio je poslan kao ambasador u Atenu da traži zaštitu od agresije na njegovo rodno mjesto. Kasnije će se smjestiti u Ateni, a preživljavat će učeći retoriku. Umro je u Larisi u Tesaliji.
Leukip
Nisu sačuvana nikakva pisana djela koja bi se mogla pripisati Leukipu, jer su njegova pisanja sadržana u djelima njegovog poznatog učenika Demokrita. U principu, ne moguće je pronaći mišljenja o kojima se Leukip i Demokrit nisu slagali.
Trubar
Historija
Na Trubaru ima više tragovova nekadašnjih naselja. Na Džidovini je bilo starodrevno groblje, jer tu ima ostataka nadgrobnih ploča. Na Gradini je nađeno hrbina i bakrenih predmeta. Postoji još nekoliko starinskih suvozida.
Nikola Nikić
Igračka karijera
Nikada nije nastupao ni za jednu reprezentaciju bivše Jugoslavije.
Trenerska karijera
Najveći trenerski uspjeh mu je uvođenje FK "Modriče Maxime" u Premijer ligu Bosne i Hercegovine 2003. godine. Nakon toga preuzima NK Žepče Limorad i uporedo vodi U-19 reprezentaciju Bosne i Hercegovine s kojom je ostvario dosta loše rezultate. Od 11. januara 2007., vodi U-21 reprezentaciju BiH i TOŠK-a iz Tešnja. 2018. postaje trener gračaničkog Bratstva.
Antigona (Sofoklo)
Sažetak radnje
Dolazak stražara i glasnika s objavom da je neko pokopao Polinika te njihov dijalog s Kreontom. Stajaća pjesma opisuje čovjekovu moć i nadmoć nad životinjama.
Šipovljani
Geografija
Najvećim delom Šipovljani leže u kotlini rijeke Unac, dok se jednim dijelom uzdiglo na tavanastu visoravan sa desne strane rijeke. Selo na istoku dopire do najvišeg vrha Klekovače, na jugu je omeđen potokom Visućica, na sjeveru teče potok Drobnjak. Sa zapada zatvaraju vidik Jedovnik, Pačarizova kosa, i Cicibor. Teren u ovm selu raznovrstan je: od niskih župnih do najviših planinskih. Stoga su radne zemlje vrlo različitih položaja. Selo je puno i izvora i ne oskudijeva u vodi. Vode su: Unac, Visućica, Ravni Potok, Šarić, Drobnjak. Ravni Potok izvire ispod Sklopića, Šarić ispod Pačarizove Kose i utiču obadvoje u Visućicu. Drobnjak postaje iz dva manja potočića: Jareta i Točkova. Oni se kod Majdana sastaju i dobivaju ime Drobnjak. koji se uliva u Unac. Osim tih potoka ima u selu dosta izvora: Zaspa, Vrbica, Točak, Točak pod Gradinom, Tomasovića Vrelo, Kavurovac, Radanka, Bajića Točak, Točak Košpića, Kupano vrelo. Jedino u dijelu sela Podovi nema žive vode.
NGC 1312
NGC 1312 je dvostruka zvijezda i nalazi se u sazviježđu Bik. Prvo otkriće je napravio Phillip Sydney Coolidge 16. decembra 1859. godine.
NGC 7065A
NGC 7065A (također poznat kao IRAS 21242-0714, MCG -1-54-18 i PGC 66774) je prečkasta spiralna galaksija koja je udaljena oko 340 miliona sg od Zemlje i nalazi se u sazviježđu Vodolija. Najveći prečnik je 1,00 (99 hiljada sg) a najmanji 0,9 uglovnih minuta (89 hiljada sg).
Priapulida
Filogenija
Na osnovu kompilacije rada: Mikko-ov filogenijski arhiv:
Klasifikacija
U ovom koljenu, opisana 22 recentne vrste thumb|200px|Prahistorijska priapulida roda [[Ottoia.]]
Eshil
Karakteristike
Eshilov je pjesnički izraz bogat slikama, metaforama i novotvorenicama. Aristofan opisuje Eshilov jezik kao grandiozan i pun patosa, ali i teške razumljivosti. Eshil je raspolagao čitavom lepezom brojnih stilskih razina, ali je najčešće ukrašavao i pojačavao izražajnost jezika. Često je volio koristiti komplicirane novotvorenice, arhaizme, dijalektizme te i neke strane riječi (baris, egipatski naziv za jednu vrstu lađe). Koristio je također i brojne poredbe.
Vejle Boldklub
Vejle BK trenutno igra u najboljoj danskoj nogometnoj ligi, Superligi.
Fosfat
Izvori
Fosfati se obično mogu naći u raznim fosfornim mineralima. Najveća nalazišta fosfata se nalaze u SAD-u, u regionu Bone Valley u centralnoj Floridi, zatim u regionu Soda Springs u Idahu te na obali Sjeverne Karoline. Također se mogu pronaći u velikim količinama u Egiptu, Izraelu, Maroku, Tunisu, Togu i Jordanu
Meri Cetinić
Festivali
Meri Cetinić ima iza sebe brojne nastupe na domaćim festivalima, a najupečatljiviji trag ostavila je na Splitskom festivalu, na kojem se pojavljuje od 1976. godine. Osim toga, nekoliko nastupa na Opatijskom festivalu, Vašem šlageru sezone i Festivalu dalmatinskih šansona u Šibeniku.
Paolo Maldini
Karijera
Osam puta igrao je u finalima Lige prvaka. Više od njega u finalima evropskih kupova nastupio je samo Francisco Gento, koji ima i jedan nastup u finalu Kupa pobjednika kupova, što čini ukupno devet nastupa u finalima svih evropskih kupova. S Milanom je Maldini pet puta podizao pehar namijenjen osvajaču Lige prvaka, a posljednji put nakon pobjede nad Liverpoolom (2:1) u finalu 2007. Prije tog finala u jednom intervjuu izjavio je da mu je prethodno finale, koje je Milan igrao 2005, najgori trenutak u karijeri. Milan je tada, također protiv Liverpoola, ispustio prednost od 3:0 i poražen nakon izvođenja penala. U tom čuvenom finalu Maldini je postao strijelac najbržeg gola u historiji finala Lige prvaka savladavši Dudeka u 51. sekundi, čime je postao i najstariji strijelac u finalima tog takmičenja.
Reprezentacija
Nakon eliminacije u osmini finala na SP-u 2002. od Južne Koreje Maldini se povukao kao igrač s najviše nastupa u selekciji Italije. U tim utakmicama uspio je postići sedam golova, sve na domaćem terenu. Za reprezentaciju je nastupao 16 godina, a više od polovine tog vremena bio je kapiten. S kapitenskom trakom na ruci u dresu s državnim grbom odigrao je 74 utakmice.
Seona (Banovići)
Seona je naseljeno mjesto u općini Banovići, Bosna i Hercegovina.
Martin Brod
Historija
Svi stanovnici Martin Broda živjeli su od i uz pomoć vode i njene energije. Gotovo kraj svake kuće u Martin Brodu prolazi po jedan potok i na svakom od njih opsluživao je po jedan ili čak dva mlina. Ljudi iz okolnih krajeva u Martin Brod donosili su žito gdje se ono mljelo u brašno. Bila je to aktivnost tako razvijena da sami Martinbrođani nikad nisu imali potrebe sijati bilo koju žitaricu, već su ih nabavljali u zamjenu za snagu mlinova.
Pakleni šund
Radnja
Dok Jules Winnfield (Samuel L. Jackson) vozi, Vincent Vega (John Travolta), nabijajući sačmaricu, priča o svojim iskustvima u Evropi, iz koje se upravo vratio - o hašiš-baru u Amsterdamu, francuskom McDonald'su i njegovom burgeru sa sirom ("Royale sa sirom"). Dvojac odjeven u odijela na putu je da uzmu aktovku od Bretta (Frank Whaley), koji se ogriješio kod njihova šefa, gangstera Marsellusa Wallacea. Jules kaže Vincentu kako je Marsellus bacio nekoga s četvrtog sprata jer je njegvoj ženi izmasirao stopala. Vincent odvraća da ga je Marsellus zamolio da prati njegovu suprugu dok je izvan grada. Nakon šaljivog, filozofskog podbadanja, vraćaju se svojim pravim ulogama i ubijaju Bretta na dramatičan način nakon što Jules izrecitira zlokobno "biblijsko" proročanstvo.
"Vincent Vega i supruga Marsellusa Wallacea"
Mladi Butch (Chandler Lindauer) gleda televiziju, a tada u sobu ulazi vijetnamski veteran, kapetan Koons (Christopher Walken). Koons objašnjava da mu je donio zlatni sat, koji se prenosio generacijama među muškim Coolidgeima, još od Prvog svjetskog rata. Butchev otac umro je u logoru za ratne zarobljenike, a na njegovu posljednju želju Koons je sakrio sat u svoj rektum i čuvao ga dvije godine kako bi ga donio Butchu. Zazvoni zvono, preplašivši odraslog Butcha iz njegova sanjarenja. On je u bokserskim bojama i vrijeme je za borbu za koju je plaćen da padne.
Pisanje scenarija
Prvobitna inspiracija bio je trodijelni horor, antologijski film Black Sabbath (1963) italijanskog režisera Marija Bave. Tarantinov i Avaryjev projekt privremeno je nazvan "Crna maska", po kriminalističkom šund časopisu. Tarantinov scenario produciran je kao Reservoir Dogs, njegov režiserski debi; Avaryjev, nazvan "Pandemonium Reigns", stvorit će temelje za dio filma nazvan "Zlatni sat".
Tarantino je na scenariju Paklenog šunda počeo raditi u Amsterdamu u martu 1992. Tamo mu se pridružio Avary, koji je projektu pridonio pričom "Pandemonium Reigns" i učestvovao u njenom prepravljanju, kao i u razvoju novih priča koje će se spojiti s njom. Dvije scene koje je originalno napisao Avary za scenario Prave romanse, eksluzivno pripisan Tarantinu, ubačene su u uvod "Situacije s Bonnie". Ideja o kriminalnom "čistaču", koji će postati središnji dio epizode, inspirirana je kratkim filmom, Curdled, koji je Tarantino vidio na filmskom festivalu. Angažirao je glavnu glumicu, Angelu Jones, za Pakleni šund i kasnije podupro dugometražnu verziju Curdled. Scenario je uključivao dva komercijalna brenda koji će se kasnije često pojavljivati u Tarantinovim filmovima: hamburgeri Big Kahuna i cigarete Red Apple. Dok je radio na scenariju, Tarantino je pratio Reservoir Dogs po raznim evropskim filmskim festivalima. Objavljen u SAD-u u oktobru 1992, film je bio kritički i komercijalni uspjeh. U januaru 1993. bio je dovršen Pakleni šund.
Finansiranje
Tarantino i njegov producent, Lawrence Bender, odnijeli su scenarij u Jersey Films, produkcijsku kuću koju vode Danny DeVito, Michael Shamberg i Stacey Sher. Prije nego što su i pogledali Reservoir Dogs, Jersey je pokušao potpisati s Tarantinom za njegov sljedeći projekt. Na kraju je potpisan ugovor vrijedan oko milion dolara; Jersey je dobio udio u projektu i pravo da proda scenarij studiju. Scenario je prodan studiju Columbia TriStar, koji je platio Tarantinu za pravo da uzme u obzir njihovu ponudu. U februaru se Pakleni šund pojavio u časopisu Variety na popisu filmova u pretprodukciji u TriStaru. U junu je, međutim, studio odbio projekt. Prema direktoru studija, šefu TriStara, Mikeu Medavoyu, učinio se "preblesavim". Bilo je glasina da studio ne želi poduprijeti film koji uključuje ovisnika o heroinu; bilo je i indikacija da je studio jednostavno vidio projekt kao previše niskobudžetan za njhov zvjezdani imidž. Bender je scenarij odnio u Miramax, bivši neovisni studio kojeg je nedavno preuzeo Disney. Harvey Weinstein, supredsjedatelj Miramaxa, zajedno sa svojim bratom Bobom - odmah je ostao očaran scenariom i studio ga je preuzeo. Pakleni šund, prvi Miramaxov projekt koji je dobio zeleno svjetlo nakon Disneyjeva preuzimanja, dobio je budžet od 8.5 miliona dolara. Postao je prvi film koji je Miramax u potpunosti finansirao. Benderov plan bio je smanjiti troškove kako bi mogao platiti svim glavnim glumcima isti iznos sedmično, bez obzira na njihov status u industriji. Najveća zvijezda koja je angažirana bio je Bruce Willis. Iako se prije toga pojavio u nekoliko visokobudžetnih promašaja, ipak je privlačio veliku pažnju. Na snagu njegova imena Miramax je prikupio 11 miliona dolara za filmska prava u ostatku svijeta, osiguravši na taj način profitabilnost filma.
Glumci
mini|desno|250px|Willis je podsjetio Tarantina na jednog glumca iz 50-ih: ""Podsjeća me na [[Aldo Ray|Alda Raya u Tourneurovom Sumraku...Rekao sam mu: 'Pokušajmo s tim izgledom.'" Njegov bokserski ogrtač, koji je dizajnirala Betsy Heimann, služi kao primjer Tarantinovog poimanja kostima kao simboličkog oklopa. ]]
Utjecaj i reputacija
U poznatom govoru od 31. maja 1995, republikanski predsjednički kandidat Bob Dole napao je američku zabavnu industriju za širenje "izopačenosti". Pakleni šund je ubrzo povezan s ovim optužbama zbog bezrazložnog nasilja. Dole zapravo nije spomenuo film; naveo je dva manje poznata filma temeljena na Tarantinovim scenarijima, Rođene ubice i Prava romansa. U septembru 1996. Dole je optužio Pakleni šund - koji nije gledao - zbog promocije "romantičnosti heroina".
Kritička analiza
Tarantino je izjavio da je originalno planirao "snimiti film po uzoru na Crnu masku", referirajući se na časopis odgovoran za popularizaciju "tvrdo kuhane" detektivske fikcije. "Jednostavno sam promijenio planove." Geoffrey O'Brien rezultat vidi kao povezan s "tradicionalnim šundom: priče o nasilju i opasnostima kakve su prakticirali pisci kao što su Cornell Woolrich i Fredric Brown... Obojica su djelovala na području nevjerovatnih slučajnosti i okrutnih kosmičkih šala, što je razradio Pakleni šund." O'Brien posebno naglašava srodnost između zamršene radnje Brownovih romana i isprepletene strukture Paklenog šunda. Robert Kolker vidi "kićene, naizgled banalne dijaloge kao patinu presvučenu preko imitacije. Imitacija... dolazi iz dva filma za koja se čini da ih Tarantino ne može izbaciti iz glave: Ulice zla (1973) Martina Scorsesea i Razbijanje (1956) Stanleya Kubricka." Kontrastira Pakleni šund s prethodnim predstavnicima postmodernog Hollywooda, Hudson Hawkom (1991, s Bruceom Willisom) i  Posljednjim akcijskim junakom (1993, sa Schwarzeneggerom), koji su "pretjerali sa šalom... jednostavno se ismijali ili sugerirali da su pametniji od publike" i propali. Todd McCarthy piše da "zapanjujuće kompozicije filma često sadrže objekte u krupnom planu, kao i živahne kontraste, ponekad podsjećajući na vizualne strategije Sergia Leonea", Tarantinovog poznatog heroja. Martina Rubina "opsežni, svijetlo obojeni vizualni elementi" podsjećaju na komedije režisera kao što su Frank Tashlin i Blake Edwards.
Film
Neil Fulwood fokusira se na Butchev izbor oružja, pišući: "Ovdje više nego ikada dolazi do izražaja Tarantinova ljubav prema filmovima, izabirajući najplementije i nazloglasnije oružje i šaljući poruku o svojoj reputaciji strašnog djeteta filmskog nasilja. Osim toga, scena šalje lukavi komentar o spremnosti filma da se uhvati bilo čega što je pri ruci u trenutku sakaćenja ili ubistva." White tvrdi da "ga katana koju konačno izabire identificira s...časnim junacima." Conard kaže kako tri prva predmeta simboliziraju nihilizam koji Butch odbacuje. Tradicionalni japanski mač, u kontrastu, predstavlja kulturu s definiranim moralnim kodeksom i zato se Butch povezuje sa značajnijim pristupom životu.
Julesov biblijski odlomak
Adele Reinhartz piše da je "dubina Julesove transformacije" indicirana razlikom u dvije recitacije odlomka: "U prvoj, on je veličanstven i lik dostojan strahopoštovanja, izgovara proročanstvo bijesom i samouvjerenošću... U drugom... pojavljuje se kao jedan drugi čovjek... U pravom postmodernističkom stilu, on reflektira značenje svog govora i prilagođava se trenutnoj situaciji." Slično kao i Gormley, Conard isto tako tvrdi da kako Jules reflektira odlomak, tako i odlomak oslikava njega "jer se odnosi na objektivni poredak vrijednosti i značenja koji je odsutan u njegovom životu"; prema Conardu, ovo je u kontrastu s prevladavajućom nihilističkom kulturom koju film predstavlja. Rosenbaum ne pridaje toliko važnosti Julesovu objavljenju: "Duhovno buđenje na kraju Paklenog šunda, sa Jacksonom koji to prekrasno izvodi, dio je zafrkancije upravo inspirirane kung-fu filmovima. Možda ćete se radi toga osjećati bolje, ali vas ne čini ništa mudrijim."
NGC 2660
Najbliži NGC/IC objekti
Sljedeći spisak sadrži deset najbližih NGC/IC objekata.
Rivalstvo Đoković – Nadal
2011.
mini|desno|180px|Đoković i Nadal na finalu US Opena Sastali su se 6 puta, sve u finalima. Đoković je pobijedio u svih 6 mečeva, uključujući 2 GS finala. Početkom godine igrali su u Indian Wellsu, a Đoković je bio neporažen i nastavio je sa pobjedama osvojivši ovaj turnir po drugi put. Dvije sedmice kasnije igrali su u Miamiju i Đoković je dobio 2–1.
2013.
U Monte Carlu su igrali njihovo treće međusobno finale, ali ovo im je bio prvi susret nakon lanjskog finala Roland Garrosa i 12. put u posljednjih 13 mečeva da se sastanu u finalu. Đoković je odigrao odlično i pobjedom 6–2, 7–61 spriječio Nadala da osvoji čak devetu uzastopnu titulu na ovom turniru.
Meč je bio jedinstven po tome što je bio gotovo ogledalna slika epskog finala Australian Opena 2012, u kojem je Đoković vodio 2–1 u setovima i bio na 2 poena od pobjede u 4. setu, no Nadal se vratio i dobio taj set u tie-breaku, a zatim i oduzeo servis Đokoviću u petom. Na tačno isti način igrač koji je imao brejk prednosti u 5. setu napravio je nezaboravnu i netipičnu grešku (Nadal je promašio lahki bekhend-pasing kod 15–30 i 4–2 u Melbourneu, a Đoković se kod 4–3 u Parizu zaletio u mrežu nakon udarca kojim bi, da nije bilo tog dodira s mrežom, osvojio poen), koja je protivniku dala impuls za preokret i vraćanje servisa te konačnu pobjedu: Đoković je vratio servis u Melbourneu i dobio 5. set 7–5, dok je Nadal uradio isto u Parizu i dobio 9–7. Nadal je sugerirao da je gotovo "poetska pravda" to što je dobio ovaj meč nakon poraza u surovo epskom okršaju u Australiji. To je bio tek drugi put u 9 godina da je Nadal morao igrati 5 setova u Parizu (prvi je bio protiv Johna Isnera u 1. kolu 2011) i još uvijek je neporažen u susretima u 5 setova na zemlji.
2014.
Naredni okršaj imali su u finalu Roland Garrosa, što je bila repriza finala iz 2012. Đoković je dobio 1. set, ali Nadal se vratio i osvojio naredna 3 seta, došašvši tako do devete titule na ovom turniru, a pete uzastopne.
Analiza
Analiza (grč. analýo - razrješujem, param, raščlanjujem) predstavlja metodu naučnog istraživanja putem rastavljanja nekog predmeta ili složenog problema na njegove najjednostavnije sastavne dijelove. Analiza je jedna od osnovnih metoda saznanja. Pojam je važan prvo u Aristotelovskoj logici, a potom i u filozofiji Immanuela Kanta. Analitika je za Aristotela sinonim za formalnu logiku a kod Kanta za gnozeologiju.
Uho
Unutrašnje uho
U unutrašnjem uhu nalaze se: predvorje, polukružni kanalići, živci za kretanje i ravnotežu, slušni živac i pužnicu koja određuje visinu i frekvenciju zvuka.
Bolesti
Pozitivna barotrauma se javlja zbog poremećenosti funkcije cijevi i ako se njeno ušće u ždrijelu ne otvori. Tada se pojavljuje bol i nagluhost. Razlika u pritisku brzo se izjednačava gutanjem sline, zijevanjem i propuhivanjem cijevi. Ako je cijev oštećena i pritisk se ne izjednači, tj. ušće se ne otvara dolazi do negativne barotraume - šire se krvne žile, nastaju tačkasta krvarenja, odljepljenje sluznica, uvlačenje bubnjića uz bol i nagluhost.
Vättern
200px|desno Vättern (fon: vetern) je drugo po veličini jezero u Švedskoj, nakon jezera Vänerna. Površina Vätterna je oko 1.893 km2, zapremine 77,6 km3. Ime Vättern dolazi od riječi vatten, što znači voda.
Definicija
Definiranje je misaoni postupak kojim se jedan pojam sadržajno određuje na način da ga se prvo supsumira pod nadređeni pojam većeg opsega i sadržajno razlikuje od koordiniranog pojma istog opsega npr. banalna definicija mercedesa : Mercedes je automobil (pojam većeg opsega jer postoje automobili koji nisu mercedes, dok svaki mercedes je automobil) vrlo kvalitetne izrade, luksuzan, skup te proizvoden u Njemačkoj(po čemu se razlikuje od ostalih automobila koji nisu navedene kvalitete npr. Wartburg ili nisu njemački recimo peugeot).
Šveđani
Šveđani (sv: svenskar) su sjeverno-germanski narod koji pretežno živi u Švedskoj.
Charles de Gaulle
Golizam, koji je sebe izdigao iznad političkih stranaka i ljevičarsko-desničarskih distinkcija, primarno je karakteriziran željom za samostalnošću unutar okvira Hladnog rata, ekonomskim dirigizmom i voluntarizmom. Iako su većina golista bili ljevičari, ideologija se smatra socijalkonzervativnom, te se navodi kao službena inspiracija za kasniju RPR i današnji UMP, no postoji velika razlika između tih "neogolističkih" stranka i izvorne ideologije.
ISO 3166-2:BA
ISO 3166-2:BA je međunarodni standard, koji numeričkim oznakama definiše teritorijalnu podjelu Bosne i Hercegovine. Kod se sastoji iz dva dijela, razdvojenih crticom. Prvi dio označava oznaku države po standardu ISO 3166-1 (BA - za Bosnu i Hercegovinu), a drugi dio broj entiteta, kantona ili distrikta. Aktualna vezija koda je definirana 30. juna 2010. godine.
Onychophora
Opisano je oko 200 vrsta baršunastih crva, iako je pravi broj vrsta vjerovatno veći. Dvije postojeće porodice baršunastih crva su Peripatidae i Peripatopsidae. Imaju osebujnu rasprostranjenost, pri čemu su peripatidi pretežno ekvatorijalni i tropski, dok se peripatipsidi nalaze južno od ekvatora. Jedini je tip u Animalia koji je u potpunosti endemski za kopnena okruženja.
To su jedine vrste koje su preostale iz perioda kambrija kada je ovo koljeno bilo vrlo brojno, a mnogi smatraju da je danas u procesu izumiranja.
Ostali elementi građe
Ove životinje Imaju otvorenu cirkulaciju, a dišu jednostavnom difuzijom. Nervni sistem je ljestvičastog tiapa. Čula su im na vrhovima čekinjastih dlačica na bradavičastim izraslinama, koje su povezane sa unutrašnjim nervnim ćelijama. Slijepe su samo neke pećinske vrste.
Ishrana
Onychophora su grabljivice i mogu savladati i životinje koje su značajno veće od njih. Manje životinje ubijaju direktno, dok veće demobiliziraju ljepljivom tečnošću bogatom proteinima. Štrcaljke su u antenama na glavi, a efikasne su naudaljenosti i do 30 cm. Na taj način onesposobljavaju čak i veće puževe. Inače ih se smatra ekološkim ekvivalentom stonoga (Chilopoda).
Dubrovnik
Pad Republike
Mirom u Požarevcu 1718. napravljen je koridor između Neuma i Kleka, koji je ostao Bosni i Hercegovini. Tako su se Dubrovčani i fizički odvojili od mletačkih posjeda u Dalmaciji. Tokom ratovanja s Osmanlijama (1683-1699) Dubrovčani su se odlučili vratiti pod ugarsko-hrvatsku krunu i obnovili su ugovor iz 1358. godine. U 18. vijeku ponovno jača dubrovačku privredu i Dubrovnik izgrađuje jaku mornaricu. Orijentaciju velikih evropskih pomorskih sila na Atlantik Dubrovnik koristi za tranzit na Sredozemnom moru, ali su njegovi brodovi plovili i preko Atlantika do Amerike. U 18. vijeku Dubrovnik imao je više od 85 konzulata. Najjači privredni činilac bilo je građanstvo, jer se vlastela nakon potresa 1667. prorijedila.
Dubrovačka Republika je nedugo nakon proglašenja nezavisnosti Sjedinjenih Američkih Država, zainteresirana za razvoj ekonomskih odnosa s tom velikom osamostaljenom državom, jednim svojim aktom uspostavila dijalog s vladom u Washingtonu, što se pogrešno tumači kao priznanje nezavisnosti i uspostava diplomatskih odnosa, a posebno je neosnovana tvrdnja da je Dubrovačka republika bila prva strana država koja je priznala SAD.
Spisak naseljenih mjesta u općini Jablanica
Opći podaci
Općina Jablanica se nalazi u Hercegovačko-neretvanskom kantonu, Bosna i Hercegovina. Naseljena mjesta u općini Jablanica, po popisu stanovništva iz 2013. (ukupno 33) su:
NGC 4087
NGC 4087 (također poznat kao ESO 505-10, MCG -4-29-5 i PGC 38303) je eliptična galaksija koja je udaljena oko 153 miliona sg od Zemlje i nalazi se u sazviježđu Vodena zmija. Najveći prečnik je 2,10 (94 hiljade sg) a najmanji 1,7 uglovnih minuta (76 hiljada sg). Prvo otkriće je napravio John Frederick William Herschel 24. februara 1789. godine.
Željova
Željova je naseljeno mjesto u općini Banovići, Bosna i Hercegovina.
NGC 7067
Najbliži NGC/IC objekti
Sljedeći spisak sadrži deset najbližih NGC/IC objekata.
Ekstremadura
Rimsko doba
Vespazijan je napravio još jedan korak u romanizaciji dajući pravo na rimsko državljanstvo svim stanovnicima Pirenejskog poluostrva, olakšavajući tako Hispancima pristup javnim funkcijama. U 3. stoljeću barbarski osvajači opljačkali su pokrajinu u svom pohodu, što je dovelo do utvrđivanja gradova; iz tog vremena datiraju bedemi Méride, Corije i Cáceresa. Opasnost od koje se strahovalo konačno je stigla u 5. stoljeću, ostavivši provinciju napuštenu i u ruševinama. Grad Norba Caesarina nestao je. Drugi, kao što su Augustobriga, Cáparra i Iulipa, pali su u zaborav, uprkos činjenici da su ogromni spomenici i dalje stajali. Luzitaniju su prvo napali Alani, zatim Svevi i na kraju Vizigoti.
Srednji vijek
Po dolasku Saracena vizigotska Luzitanija postala je kora sa sjedištem u Méridi, jedna od najvećih i najmoćnijih na poluostrvu, zauzimajući veći dio današnje Ekstremadure. Ta kora postojala je do pada Kordopskog halifata u 11. stoljeću, kada je uspostavljena taifa Badajoz (1031). U Ekstremaduri su sačuvani brojni tragovi iz islamskog razdoblja, koji su trajali više od 500 godina, do 1248, kao što su Meridska kazba, prva na Pirenejskom poluostrvu, ostaci tvrđave u Alangeu, Badahoska kazba, cisterne u Cáceresu, tvrđava u Trujillu i bedemi u Galisteu iz almohadskog razdoblja sagrađeni od riječnog kamenja. mini|250px|desno|[[Kula Espantaperros, u Badahoskoj kazbi (12. stoljeće)]] Tokom rekonkviste, kraljevine Portugal, Leon i Kastilja osvojile su teritorije na području današnje Ekstremadure. Kraljevina Portugal, pod vlašću kralja Alfonsa I i uz pomoć ratnika Geralda Neustrašivog, osporila je Kraljevini Leon nekoliko teritorija nekadašnje taife Badajoz. Zapadni dio ovog muslimanskog kraljevstva ponovo je osvojio Henrik Burgundski, koji je dobio grofoviju Portugal (Porto i okolno područje), s titulom "Grof od Portugala". Ova grofovija godinama kasnije postat će nezavisna kraljevina i početi širenje prema jugu sve do Fara.
Svjetsko prvenstvo u nogometu 2018.
Maskota
Zvanična maskota Svjetskog prvenstva u nogometu 2018. jeste vuk po imenu "Zabivaka". Maskota Zabivaka predstavljena je 21. oktobra 2016. Predstavljajući antropomorfizam, vuk na sebi ima majicu plave i bijele boje sa natpisom "RUSSIA 2018" i narandžaste sportske naočale. Kombinacija bijele i plave boje na majici, te crvene na šorcu prikazane su nacionalne boje ruskog tima. Dizajner maskote je Ekaterina Bočarova, a maskota je odabrana putem glasanja na internetu. Izborni rezultati objavljeni su 22. oktobra 2016. na prvom kanalu ruske nacionalne televizije. Vuk po imenu Zabivaka osvojio je 53% glasova, ispred tigra (27%). Treće mjesto osvojila je mačka sa 20% glasova. Više od milion ljudi učestvovalo je na glasanju, koji se održao tokom septembra 2016. godine na FIFA-inim platformama, kao i tokom emisije uživo na prvom kanalu ruske nacionalne televizije gdje su objavljeni rezultati takmičenja.
Oda Nobunaga
Oda Nobunaga (織田 信長, Oda Nobunaga; Nagoya, 23. juni 1534. - Kjoto, 21. juni 1582.) japanski je vladar.
Od Okehazame do pada Šogunata Ašikaga, 1560. do 1571.
Budistička Ikko sekta (na japanskom Ikkóshu-) počela se dizati protiv Nobunage. U to je vrijeme budizam imao jaku političku moć u Japanu. Na početku se Ikko sekta htjela ujediniti s Nobunagom, jer su ga gledali kao vladara nad Kjotom. Nobunaga je bio budist, ali je napravio granicu između religije i države. Zato je dozvolio širenje kršćanstva i pustio obje strane, znači i budiste i kršćane da rješavaju razmirice kako bi postigao na svoj cilj. Nobunaga nije bio sam u mišljenju da kršćani u tim debatama uvijek pobjeđuju. Zbog toga je budizam izgubio povjerenje vlade i naroda što je vodilo tome da izgube i političku moć u Japanu. 1571. došlo je do bitke između Nobunage i budista, u kojoj je Nobutada (Nobunagin sin) opkolio i spalio Enriakuđi. U toj je bitki ubijeno (spaljeno) 3000 budističkih svećenika, žena i djece.
Inferius
Magic in Harry Potter Magiczne stworzenia z cyklu Harry Potter Magiska varelser i Harry Potter
NGC 5566
Najbliži NGC/IC objekti
Sljedeći spisak sadrži deset najbližih NGC/IC objekata.
Savez nezavisnih socijaldemokrata
Prva vlada Milorada Dodika (1998—2001)
Nakon formiranja novog saziva Narodne skupštine Republike Srpske, Biljana Plavšić, za mandatara predsjednika vlade Republike Srpske imenuje Milorada Dodika. Nova koaliciona vlada, na čelu sa Miloradom Dodikom izabrana je 18. januara 1998. godine na zasjedanju Narodne skupštine Republike Srpske u Bijeljini. Predsjednik Vlade postaje ličnost iz stranke koja je u tom trenutku imala samo 2 poslanika u Narodnoj skupštini Republike Srpske. Nova vlada uvažavala je veliku podršku međunarodne zajednice, ali ju je dočekala „de facto” podijeljena Republika Srpska, na zapadni i istočni dio (podijeljenoj policiji, razbijenom televizijskom sistemu…). Nakon višegodišnje izolacije, zahvaljujući inostranoj podršci, Republika Srpska sa novom vladom, po prvi put dobija značajnije donacije, kredite, sklapa aranžmane i kreće u obnovu puteva, elektroenergetskih sistema, mostova…
Evropsko prvenstvo u košarci U-20
Najbolji strijelci
Ovo je spisak svih najboljih strijelaca
Savez nezavisnih socijaldemokrata
Napomene
<references group="lower-alpha"/>
Sokrat
mini|desno|Sokrat
Sokratove metode
Sokrat je tvrdio da je svjesnost neznanja prvi stepen sticanja znanja. Sokratova metoda je negativna metoda hipotetičke eliminacije, u tome što su bolje hipoteze one kada polahko otkrivamo i eliminišemo one koje vode u kontradikciju. Sokratova metoda je potraga sa skrivenim hipotezama, pretpostavkama, aksiomima, koji podsvjesno oblikuju nečije mišljenje, a onda ih temeljito proučiti, da bi se odredila njihova dosljednost sa drugim vjerovanjima. Na osnovu puno pitanja, kao test logike i znanja, pomaže se osobi ili grupi da otkriju svoja mišljenja o nekoj temi, proučavajući definicije ili logoi (jednina logos), pokušavajući da nađe zajedničko u mnogo pojedinačnih mišljenja.
Platon
Etika i politika
Po Platonu etički ideal je postići vrlinu, a ona se zasniva na znanju. To je težnja ka ideji dobra kao vrhunskoj vrijednosti. Ideja dobra (kao moralni imperativ) se ne može ostvariti samo u pojedincu nego istovremeno u zajednici, odnosno u državi.
Goblini (Harry Potter)
J. K. Rowling je izjavila da profesor Filius Flitwick ima dalekog goblinskog pretka čiji su geni odgovorni za njegov sitni stas (iako inače u potpunosti izgleda kao čovjek).
Asurbanipal
Obračuni s Babilonom i Elamom
Asurbanipal je nakon smirivanja Babilona nastavio pohode protiv pobunjenih plemena, ali i Elama koga je odlučno porazio u bitci kod Suse 647. p. n. e. Ustanak u Babilonu je okončan dvije godine kasnije.
Biblioteka
thumb|260px|lijevo|Glinena ploča sa listom sinonima iz Asurbanipalove bilioteke. Neo-asirski period (934. p.n.e. - 608 p.n.e.), čuva se u [[Britanski muzej|Britanskom muzeju.]] Asurbanipal je, sa jedne strane, bio surov vladar, ali se sa druge strane volio hvaliti i svojim intelektualnim dostignućima, odnosno ljubavi za književnost. Osim što je iza sebe ostavio dokumente autobiografskog karaktera, poznat je po tome što je osnovao veliku Biblioteku u Ninivi, od koje potiče danas najveća zbirka babilonsko-asirske literature. Asurbanipal je želio na jednom mjestu okupiti sve što su na Bliskom istoku napravile generacije na književnom i naučnom polju. Zaposlio je veliki broj prepisivača i poduzeo sistematsko skupljanje babilonsko-asirske književnosti. Biblioteka je bila podijeljena po stručnim grupama i opskrbljena oznakama za snalaženje; imala je i kataloge. Svaka je pločica sadržavala kolofon sa podacima o sadržaju, prepisivaču i sl. Biblioteka je uništena 612. p. n. e. kad je razorena Niniva.
Felix Felicis
Napitak
Napitak je navodno vrlo teško pripremiti i pravilna priprema traje šest mjeseci. Veoma je lako pogriješiti u pripremanju, a rezultati tada mogu biti katastrofalni. Napitak izgleda kao rastaljeno zlato, a kad počne vrjeti, velike kaplje napitka počnu 'skakati' uvis, ali ni jedna ne prelazi rub kotlića.
Harry Potter i Princ miješane krvi
U romanu Harry Potter i Princ miješane krvi profesor Čarobnih napitaka, Horace Slughorn, je pripravio napitak i ponudio bočicu koja donosi dvanaest sati sreće pobjedniku takmičenja u pripremanju napitaka tokom jednog od časova 'Napitaka'. Harry Potter osvaja napitak uz pomoć bilješki u svojem udžbeniku.
Seid Zenunović
Biografija
Seid Zenunović je rođen u Koraju 1875. godine. Vjersku naobrazbu stekao je pred svojim ocem Osman-efendijom. Poznavao je turski, arapski i perzijski jezik. Imamsku dužnost vršio je do 1920 godine u Trnovu, a poslije toga u Atik Džamiji u Koraju do svoje smrti 1932 godine. Hafiz Seid Zenunović je do sada bio poznat uglavnom po svom Mevludu koji je štampan arapskim pismom na bosanskom jeziku 1929. godine. Njegov spjev o smrti Muhammeda, također je štampan na isti način kao i Mevlud i doživio je nekoliko izdanja. Zenunović je ostavio u rukopis i jedan alhamiado tekst o Hidžri. Iz pouzdanih izvora se zna da je hafiz Seid Zenunović preveo i Kur'an. Ovaj prijevod u rukopisu, pisan arapskim pismom skoro u cijelosti je nestao u toku Drugog svjetskog rata. O Zenunoviću je pisao Omer Nakičević, u svojoj knjizi "Hafiz Seid Zenunović i njegov prevod Kur’ana", izdatoj u Sarajevu 2002. godine
Englesko-zanzibarski rat
Rat je imao oko 100 žrtava s lojalističke strane i oko 500 s protivničke. Pobjednici, Britanci, su od zanzibarske vlade tražili reparacije kako bi pokrili troškove bombardiranja zemlje.
Aurori
Porijeklo imena
Ime "auror" vjerovatno dolazi od latinske riječi aurora što znači zora, a u ovom kontekstu kraj tame.
Infekcija
Uzroci
Kada inficira organizam domaćina, uzročnik infekcije se njime koristi kako bi se mogao razvijati i razmnožavati, obično na štetu domaćina. Uzročnici infekcije ili patogeni, ometaju normalno funkcioniranje organizma domaćina što može imati negativne posljedice poput hroničnih rana koje ne zarastaju, gangrene, gubitka ekstremiteta i čak i smrti. Upala je jedna od reakcija na infekciju.
Karakteristike samog mikroorganizma - patogena:
Aktivna vakcinacija
Kod aktivne vakcinacije makroorganizam se izlaže određenom mikroorganizmu kome je ljudskom intervencijom oduzeta sposobnost izazivanja bolesti. Naravno, imuni sistem to "ne zna" te pokreće sve mjere radi identifikovanja, označavanja i neutralisanja ovog jalovog uljeza. Moguće je da pacijent osjeti manje simptome imunološke reakcije (glavobolja, povišena temperatura, nelagoda) ali pošto se klica neće razmnožavati, neće biti ni drugih simptoma. Ukratko, aktivna vakcinacija je simulacija infekcije i ima ulogu prevencije.
Pasivna vakcinacija
Kod ove vrste vakcinacije određena antitijela se unose u organizam u terapeutske svrhe (ne preventivne kao kod aktivne vakcinacije). Ova antitijela će označiti ciljanog uljeza i tako omogućiti njegovu neutralizaciju. Protiv nekih mikroorganizama može se istovremeno primijeniti aktivna vakcinacija (prevencija) i pasivna vakcinacija ako se sumnja da je infekcija nastupila (npr. tetanus).
Tri problema ekonomske organizacije
3. Za koga proizvoditi? - kako rasporediti proizvodeno među učesnicima u zajednici? Ko će zadovoljavati potrebe putem proizvedenih dobara - individue ili organizacije? Država i društvena zajednica?
NGC 2664
NGC 2664 je otvoreno zvjezdano jato i nalazi se u sazviježđu Rak. Prvo otkriće je napravio John Frederick William Herschel 20. marta 1830. godine.
IC 835
IC 835 (također poznat kao MCG 5-31-21 i PGC 44200) je prečkasta spiralna galaksija koja je udaljena oko 349 miliona sg od Zemlje i nalazi se u sazviježđu Berenikina kosa. Najveći prečnik je 0,60 (61 hiljada sg) a najmanji 0,6 uglovnih minuta (61 hiljada sg). Prvo otkriće je napravio Rudolf Ferdinand Spitaler 24. februara 1892. godine.
Novac u knjigama o Harryju Potteru
U seriji knjiga o Harry Potteru engleske spisateljice J. K. Rowling koristi se jedinstven novčani sistem. Sav je novac u kovanicama (dakle, nema novčanica) i podijeljeni su (poredano po vrijednosti od najvrednijih) na zlatne galeone, srebrne srpove i brončane knutove.
Pretpostavke o vrijednosti
Harry je svoj čarobni štapić platio 7 galeona ili oko 100 konvertibilnih maraka.